**Projektas**



**RIETAVO SAVIVALDYBĖS TARYBA**

**SPRENDIMAS**

2015 m. balandžio 30 d. Nr. T1-

**DĖL RIETAVO SAVIVALDYBĖS TARYBOS 2014 M. BALANDŽIO 24 D. SPRENDIMO NR. T1-70 „DĖL VIETOS BENDRUOMENIŲ SAVIVALDOS 2013-2015 METŲ PROGRAMOS LĖŠŲ VIETOS BENDRUOMENIŲ SPRENDIMAMS ĮGYVENDINTI RIETAVO SAVIVALDYBĖJE SKYRIMO IR NAUDOJIMO TVARKOS APRAŠO PATVIRTINIMO“ 8 PUNKTO PAKEITIMO**

Rietavas

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos socialinės apsaugos ir darbo ministro 2015 m. vasario 5 d. įsakymu Nr. A1-102 „Dėl vietos bendruomenių savivaldos 2013-2015 metų programos įgyvendinimo aprašo patvirtinimo“ pakeitimo“, Rietavo savivaldybės taryba n u s p r e n d ž i a:

 Pakeisti Rietavo savivaldybės tarybos 2014 m. balandžio 24 d. sprendimo Nr. T1-70 „Dėl vietos bendruomenių savivaldos 2013-2015 metų programos lėšų vietos bendruomenių sprendimams įgyvendinti Rietavo savivaldybėje skyrimo ir naudojimo tvarkos aprašo patvirtinimo“ 8 punktą ir jį išdėstyti taip:

 „8. VBT sudaro nuo 5 iki 15 narių. Pavieniai vietos bendruomenės nariai, vietos bendruomenės gyventojų poreikius tenkinančių nevyriausybinių organizacijų, valstybės ir savivaldybės institucijų ir įstaigų atstovai sudaro ne daugiau nei 1/3 VBT narių. Vietos bendruomenės gyventojų atstovai (seniūnaičiai) turi sudaryti ne mažiau kaip 1/3 VBT narių, jeigu toje teritorijoje yra pakankamas vietos bendruomenės gyventojų atstovų (seniūnaičių) skaičius.“

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

**AIŠKINAMASIS RAŠTAS PRIE SPRENDIMO**

**„DĖL RIETAVO SAVIVALDYBĖS TARYBOS 2014 M. BALANDŽIO 24 D. SPRENDIMO NR. T1-70 „DĖL VIETOS BENDRUOMENIŲ SAVIVALDOS 2013-2015 METŲ PROGRAMOS LĖŠŲ VIETOS BENDRUOMENIŲ SPRENDIMAMS ĮGYVENDINTI RIETAVO SAVIVALDYBĖJE SKYRIMO IR NAUDOJIMO TVARKOS APRAŠO PATVIRTINIMO“ 8 PUNKTO PAKEITIMO“ PROJEKTO**

2015–04-20

Rietavas

**1. Sprendimo projekto esmė.**

Sprendimo projektas parengtas, atsižvelgiant į Lietuvos Respublikos socialinės apsaugos ir darbo ministro 2015 m. vasario 5 d. įsakymą Nr. A1-102 „Dėl vietos bendruomenių savivaldos 2013-2015 metų programos įgyvendinimo aprašo patvirtinimo“ pakeitimo“.

**2. Kuo vadovaujantis parengtas sprendimo projektas.**

Sprendimo projektasparengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos socialinės apsaugos ir darbo ministro 2015 m. vasario 5 d. įsakymu Nr. A1-102 „Dėl vietos bendruomenių savivaldos 2013-2015 metų programos įgyvendinimo aprašo patvirtinimo“ pakeitimo“.

**3. Tikslai ir uždaviniai**.

Vadovaujantis minėtu įsakymu keičiamas tvarkos 8 punktas.

**4. Laukiami rezultatai**.

Savivaldybės teisės aktai atitiks Lietuvos Respublikos teisės aktų reikalavimus.

**5. Kas inicijavo sprendimo projekto rengimą.**

Savivaldybės administracijos Sveikatos, socialinės paramos ir rūpybos skyrius.

**6. Sprendimo projekto rengimo metu gauti specialistų vertinimai**.

Neigiamų specialistų vertinimų negauta.

**7. Galimos teigiamos ar neigiamos sprendimo priėmimo pasekmės**.

Neigiamų pasekmių nenumatyta.

**8. Lėšų poreikis sprendimo įgyvendinimui**.

Sprendimo įgyvendinimui nereikės valstybės biudžeto lėšų.

**9. Antikorupcinis vertinimas**.

Nereikalingas.

Sveikatos, socialinės paramos ir rūpybos skyriaus vyr. specialistė Sandra Rėkašienė